Kamelot

Kamelot on USA Florida osariigist Tampast pärit power metal'i ansambel. Nende muusikas on ühendatud sümfooniline muusika ja progressiivse metal'i elemendid. 2010. aastaks oli Kamelot välja andnud 9 stuudioalbumit, 2 kontsertalbumit, ühe kontsert-DVD, 7 videot ja albumi "Ghost Opera" uusversiooni. Kameloti asutasid Thomas Youngblood ja Richard Warner 1991. aastal Tampas. 1994. aastal kirjutasid nad alla lepingule Noise Recordsiga ja debüütalbum "Eternity" ilmus järgmise aasta augustis. Ajakirjandus kiitis albumit kui üht paljutõotavaimat debüüti tol ajal. Järgmine album "Dominion" ilmus 1997. aastal. Samal aastal asendati trummar ja bändi rajaja Richard Warner Casey Grilloga ja laulja Mark Vanderbilt Roy Khaniga (endine Conceptioni laulja). Koos kahe uue liikmega andis Kamelot 1998. aastal välja oma kolmanda stuudioalbumi "Siege Perilous". Uus koosseis andis sama aasta sügisel Euroopa-turnee, misjärel naasti taas Gate Studiosse Wolfsburgis, et alustada tööd uue albumi "The Fourth Legacy" kallal. 2000. aasta suvel toimunud kontserditurneel "New Allegiance Tour" ("Uue truuduse turnee"). Külastati Saksamaad, Austriat, Šveitsi, Madalmaid, Belgiat, Itaaliat, Kreekat ja Hispaaniat ning salvestati Kameloti esimene kontsertalbum "The Expedition". Mõne kuu pärast esitles bänd oma viiendat albumit "Karma". Nende kuues album "Epica" ilmus 2003. aastal. Albumi promoturnee toimus Euroopas (soojendusesinejaks At Vance) ja Jaapanis. Nii "Epica" kui ka bändi seitsmes album "The Black Halo", mis ilmus 2005. aastal, põhinevad Johann Wolfgang von Goethe "Fausti" käsitlusel. Taas esines Kamelot uue albumi promoturnee raames nii Euroopas kui ka Jaapanis. Esimese poole maailmaturneest "Black Halo World Tour 2005" anti peaesinejana kontsert koos Epica ja Kotipeltoga. Jaapanis oli toetuseks Silent Force. Samuti esineti Bang Your Head!!! festivalil Saksamaal ja Graspop Metal Meetingul Belgias. 2005. aastal filmiti esimesed muusikavideod lugudele "The Haunting (Somewhere in Time)" ja "March of Mephisto" albumilt "The Black Halo". Mõlema video lavastaja oli Patric Ullaeus. 5. oktoobril 2005 sai Oliver Palotai Kameloti ametlikuks viiendaks liikmeks. "The Black Halo" maailmaturnee teisel poolel külastas Kamelot Põhja- ja Lõuna-Ameerikat (USA, Kanada, Brasiilia) ja Euroopat (Madalmaad, Belgia, Rootsi ja Norra). 11. veebruaril 2006 filmis Patric Ullaeus Oslos Rockefeller Music Hallis bändi kontsert-DVD "One Cold Winter's Night", mis ilmus Saksamaal 17. novembril 2006, teistes Euroopa riikides 20. novembril USA-s ja Kanadas SPV Recordsi kaudu 21. novembril. 2006. aastal sügisel naasis bänd Gate Studiosse, et salvestada album "Ghost Opera", mis ilmus Saksamaal 2007. aasta 1. juunil, Euroopas 4. juunil ja USA-s 5. juunil. Album salvestati Gate Studios ja Pathway Studios Wolfsburgis koos produtsentide Sascha Paeth ja Miroga. Muusikavideod on tehtud lugudele "Ghost Opera", "The Human Stain", "Rule the World" ja "Love You to Death". Albumi uusversioon "Ghost Opera: The Second Coming" ("Ghost Opera: Teine tulemine") anti välja varsti pärast esimest versiooni. See sisaldab kogu algset "Ghost Opera" albumit ja teist CD-d koos 10 kontsertsalvestusega Belgradi kontserdilt, lisaks boonuslugusid "Season's End", "The Pendulous Fall", "Epilogue" ja "Rule the World (Remix)". 2011. aasta aprillis lahkus bändist laulja Roy Khan. Thomas Youngblood – kitarrist (alates 1991) Sean Tibbetts – basskitarrist (1991−1992; alates 2009) Casey Grillo – trummar (alates 1997) Oliver Palotai – klahvpillimängija (alates 2005) Mark Vanderbilt – laulja (1991−1997) Richard Warner – trummar (1991−1997) David Pavlicko – klahvpillmängija (1991−1998) Glenn Barry – basskitarrist (1992−2009) Roy Khan – laulja (1998−2011) Günter Werno − klahvpillid (albumil "The Expedition") Luca Turilli − soolokitarr laulus "Descent of the Archangel" ("Epica") Simone Simons − külalislaulja, osales videos "The Haunting" ("The Black Halo"), "Blücher" ja "Season's End" ("Ghost Opera") Shagrath − Mephisto: vokaal, osales videos "March of Mephisto" ("The Black Halo"); vokaalid "Memento Mori" ("The Black Halo") Snowy Shaw − Mephisto: vokaal "March of Mephisto" ("One Cold Winter's Night") Jens Johansson − klahvpillisoolod "March of Mephisto" ja "When the Lights are Down" ("The Black Halo") Miro − stuudioklahvpillid (1999–2007) Mari Youngblood − Helena: vokaalid albumil "Epica", "Abandoned" ja "Memento Mori" ("The Black Halo"), osales videos "The Haunting" ("The Black Halo") ja erinevates lauludes DVD-l "One Cold Winter's Night" kontserdil 2006. aastal. Matt Knowles (Royal Anguish) − Mephisto Florida esinemistel Sascha Paeth − külaliskitarristina albumil "One Cold Winter's Night" loos "Moonlight" ja albumil "Ghost Opera" Amanda Somerville − külalislaulja lugudes "Mourning Star", "Love You to Death" ja "Ghost Opera" "Eternity" (1995) "Dominion" (1997) "Siége Perilous" (1998) "The Fourth Legacy" (2000) "Karma" (2001) "Epica" (2003) "The Black Halo" (2005) "Ghost Opera" (2007) "Ghost Opera – The Second Coming" (2008) "Poetry for the Poisoned" (2010) "The Expedition" (2000) "One Cold Winter's Night" (2006) "One Cold Winter's Night" (2006) (Mitteametlik) "Myths & Legends of Kamelot" (2007) "The Haunting" (koos Simone Simonsiga) (2005) "March of Mephisto" (koos Shagrathi & Jens Johanssoniga) (2005) "Ghost Opera" (2007) "The Human Stain" (2007) "Rule the World" (2008) "Love You to Death" (2009) Koduleht Kamelot MySpace'is Diskograafia Kamelot Last.fm-is Kamelot Discogsis Kamelot Encyclopedia Metallumis Kamelot Allmusic.com-is